Diari Oficial de la Generalitat Valenciana


Sumari del DOGV 7319, del 17-07-2014 (2014/6451)

Notificació de la sentència dictada en el procediment ordinari número 1487/2009.
--------------------------------------------------------------------------------

### Dades del document

Número de DOGV
:   7319

Data del DOGV
:   17-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6451


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el procediment ordinari número 1487/2009. [2014/6451]  
Juí: procediment ordinari número 1487/2009   
Part demandant: Madrid Leasing Corporación EFC, SA.   
Part demandada: Daniel Maison Thierry i María Dolores Perea Perea.   
Sobre ordinaris   
  
En el juí a què es fa referència, s'ha dictat la resolució que, literalment, és com es diu:  
«Sentència  
Elx, 23 de juny de 2011  
Ana Isabel Orts Rodríguez, jutgessa substituta del Jutjat de Primera Instància número 3 dels d'Elx, he vist i he oït estes actuacions de juí ordinari sobre resolució d'un contracte d'arrendament financer, reclamació d'una quantitat i entrega del bé arrendat, seguides davant d'este jutjat amb el número 1487/2009, promogudes a instàncies de Madrid Leasing Corporación EFC, SA, i en la seua representació la procuradora dels tribunals senyora Brufal Escobar, assistida en l'acte de la vista per la lletrada senyora Moreno Mirete, contra Daniel Maison Thierry, en rebel·lia, i contra Maria Dolores Perea Perea, en rebel·lia.  
  
Dispositiva  
Estime íntegrament la demanda interposada per la procuradora dels tribunals senyora Brufal Escobar, en nom i representació de Madrid Leasing Corporación EFC, SA, contra Daniel Maison Thierry, en rebel·lia, i contra María Dolores Perea Perea, en rebel·lia, acorde la resolució del contracte d'arrendament financer subscrit per les parts, de data 11 d'agost de 2006, sobre el camió marca Renault model Magnum 480.19T i número de xassís VF617GSA000010542, matrícula 4865GUB per incompliment greu i reiterat en el pagament de les quotes de l'arrendament financer concertat; així com que declare que com a conseqüència del dit incompliment i resolució del contracte correspon a l'actor la plena propietat del vehicle esmentat, i acorde la devolució immediata d'este a l'actor. Així com condemne solidàriament els demandats a pagar a l'actor 17.729 euros per les quotes impagades al moment de la resolució, 4.184,75 euros pel 10 per cent de les quotes no vençudes sense impostos indirectes en el moment de la resolució per impagament i 1.609,52 euros per cada mes o fracció de mes que transcórrega entre la data de la resolució (11.06.2009) i la de l'efectiva resolució del bé i al pagament de les costes.  
  
Esta sentència és apel·lable per a l'Audiència Provincial d'Alacant dins dels cinc dies següents al de la seua notificació, havent d'interposar-se davant d'este jutjat de conformitat amb la tramitació prevista en els articles 457 i següents de la Llei d'Enjudiciament Civil. És necessària la constitució del depòsit per a recórrer, la qual cosa haurà de ser acreditada. La consignació es realitzarà en oportuna entitat de crèdit, en el compte de depòsits i consignacions obert a nom d'este jutjat (disposició addicional 15a de la LOPJ).  
Així esta la meua sentència, de què s'expedirà un testimoniatge perquè s'unisca a les actuacions, que pronuncie, mane i firme.»  
Atés que es desconeix el domicili o residència actuals de la part demandada, per diligència d'ordenació de la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciaan, per a portar a efecte la diligència de notificació de la sentència.  
  
Elx, 21 de maig de 2014. La secretària judicial: María Isabel Cerdá Antón.